b"\n_START_ARTICLE_\nLuftstreitkr\xc3\xa4fte der Nationalen Volksarmee\n_START_SECTION_\nFly\n_START_PARAGRAPH_\nSovjetunionen leverede fra 1953 flere fly til de \xc3\xb8sttyske styrker. Leverancerne omfattede Antonov An-2, Lavochkin La-9, Jakovlev Jak-11 og Jakovlev Jak-18 og fra 1956 tillige jagerfly af typen Mikojan-Gurevitj MiG-15. Fra 1962 blev tillige leveret MiG-21'ere. I 1970'ere modtog LSK MiG-23 og i 1980'erne blev leveret jagerbomberen Su-22. Det sidste fly leveret af Sovjetunionen var MiG-29, der blev leveret i 1988. Udover jager- og angrebsfly modtog LSK ogs\xc3\xa5 sovjetisk byggede helikoptere og tr\xc3\xa6ningsfly og andre lettere flytyper fra Tjekkoslovakiet._NEWLINE_DDR's luftv\xc3\xa5ben havde en s\xc3\xa6rlig stilling inden for Warszawapagten, da LSK var n\xc3\xb8je kontrolleret af af sovjetiske styrker, der var udstationeret i DDR. DDR modtog derfor de mest avancerede af sovjetunionens fly i mods\xc3\xa6tning til de \xc3\xb8vrige warszawapagtlande, der oftest modtog nedgraderede eksportmodeller._NEWLINE_Efter den tyske genforening i 1990 overtog Luftwaffe kontrollen med Luftstreitkr\xc3\xa4fte og dele af personellet blev overtaget. De fleste af DDR's fly var for\xc3\xa6ldede i forhold til NATOs tekniske krav og blev derfor solgt til andre lande eller skrottet. Luftwaffe benyttede en r\xc3\xa6kke af transportflyene og helikopterne samt jagerflyet MiG-29 grundet dette flys fremragende egenskaber,"